योगों की बात बहुत हुई अब देखते हैं कि आने वाला वक्‍त धौनी के लिए क्‍या लाने वाला है। वर्तमान में धौनी की राहु की महादशा चल रही है जोकि 2020 तक चलनी है। राहु में अभी बुध की अन्‍तर्दशा नवम्‍बर 2010 से मई 2013 तक चलेगी। बुध के बारे हम पहले ही बात कर चुके हैं कि बुध धौनी का बहुत ही शक्तिशाली ग्रह है और कई राजयोगों का कारक है। इस दशा में न सिर्फ उन्‍होनें भारत के लिए विश्‍वकप जीता परन्‍तु चेन्‍नई के कप्‍तान के तौर पर चेन्‍नई सुपर किंग्‍स को भी आई पी एल विजेता बनवाया। बुध 2013 तक उनको इसी तरह की सफलता दिलवाता रहेगा। धौनी की टीम आने वाले टूर्नामेंट में भी उत्‍तम प्रदर्शन करेगी। इस दशा में धौनी किसी नए व्‍यवसाय को प्रारम्‍भ करेंगे।